Ezt a hírt 382 alkalommal tekintették meg.
Készült: 2019-10-27 09:05:56
Az EU WiFi4EU pályázati rendszerében az önkormányzatok kiválasztása jelentkezési (gyorsasági) sorrendben történik, de a végső lista elkészítése során a földrajzi szempontok is szerepet játszanak. A telepítés költségeit Bizottság, míg a működési költségeket az önkormányzat fizeti ki (a hozzáférési pontnak legalább 3 éven át üzemelnie kell). A helyi lakosok és a látogatók ingyenesen, reklámok nélkül használhatják a WiFi4EU hálózatokat, miközben abban is biztosak lehetnek, hogy adataikat nem fogják kereskedelmi céllal felhasználni.
A támogatási megállapodás aláírását követően a településnek biztosítania kell, hogy a telepítés befejeződjön, és a kiépített hálózat a támogatási megállapodás aláírásától számított 18 hónapon belül működésbe lépjen.
A nyilvános WiFi pontok legfontotsabb működési és műszaki követelményei:
- Legalább 3 év működtetés
- A személyes adatok kereskedelmi célú felhasználásától való mentességének biztosítása / Reklámmentesség
- A lehető leggyorsabb / Minimum 30 Mbps letöltési sebesség
- Ingyenesen és hátrányos megkülönböztetés nélkül használható hálózat
A nyertes önkormányzatoknak keresniük kell egy internetszolgáltató céget és azzal a nemzeti közbeszerzési szabályoknak megfelelően szerződést kell kötniük.
- Ki kell jelölniük a közösségi élet azon főbb színtereinek, ahova telepíteni szeretnék a WiFi4EU-hotspotokat
- A wifi-hálózatok olyan területeken kell kiépíteni, ahol még nem létezett hasonló ingyenes wifi-szolgáltatás
- A hálózat legalább 30 Mbps letöltési sebességet kínál. A felhordó hálózat sebességének minimum akkorának kell lennie, mint amekkorát a települések saját céljukra használnak. A 30 Mbps sebességű felhordó kapcsolatot a támogatási megállapodás aláírása után legkésőbb 18 hónappal kell elérni.
A kedvezményezettnek biztosítania kell, hogy minden egyes hozzáférési pont:
- Támogatja a párhuzamos kétsávos (2,4 Ghz–5 Ghz) használatot;
- 5 évnél hosszabb támogatási ciklussal rendelkezzen;
- Meghibásodások közötti átlagos időtartama (MTBF) legalább 5 év;
- az egyes WiFi4EU hálózatok szintjén külön erre a célra szolgáló, központosított irányítási ponttal rendelkezik;
- Támogatja az IEEE 802.1x szabványt
- Megfelel az IEEE 802.11ac Wave I szabványnak;
- Támogatja az IEEE 802.11r szabványt
- Támogatja az IEEE 802.11k szabványt
- Támogatja az IEEE 802.11v szabványt
- Képes legalább 50 felhasználó egyidejű kezelésére a teljesítmény romlása nélkül;
- Legalább 2x2 MIMO-val (multiple input, multiple output) rendelkezik;
- Megfelel a Hotspot 2.0 szabványnak (Passpoint Wi-Fi Alliance hitelesítő program).
A végfelhasználóknak ingyenes hozzáférést kell biztosítani a WiFi4EU hálózatához (fizetés, kereskedelmi reklámok, valamint a személyes adatok kereskedelmi célú felhasználása nélkül).
A végfelhasználóknak megkülönböztetésmentes módon kell hozzáférést biztosítani a hálózathoz, szem előtt tartva a hálózat zökkenőmentes működéséhez szükséges feltételeket, valamint különösen a csúcsidőszakokban a kapacitások felhasználók közötti méltányos felosztását.
Statisztikai és analitikai célokból történő adatkezelés rendszeresen végezhető a hálózatok működésének elősegítése, ellenőrzése vagy javítása érdekében. A személyes adatokat a vonatkozó szolgáltatásspecifikus adatvédelmi nyilatkozat(ok)nak megfelelően névteleníteni kell.